open-index/open-wikipedia-markdown huggingface dataset:
Deutschlandlied

**Das Lied der Deutschen** (*Pjesma Njemaca*) jest državna himna Njemačke. Ova nacionalna himna je imala ironičnu historiju. Riječi je napisao nacionalista i republikanac August Heinrich Hoffmann von Fallersleben 26. augusta 1841. na ostrvu Helgolandu (u to vrijeme britanski posjed). Muziku je komponovao Joseph Haydn. Prvobitno je muzika bila komponovana za himnu Austrije na tekst pjesme "Bog čuva cara Franza" (Gott erhalte Franz den Kaiser).

## Historija 
Fallersleben je napisao "Das Lied der Deutschen" u vrijeme kad je Njemačka još bila rascjepkana na kraljevstva i principate. Pjesma je izražavala njegovu želju za ujedinjenom i jakom Njemačkom. Stih "Deutschland, Deutschland über alles, über alles in der Welt" prvobitno je značila da Nijemci i njihovi vladari moraju prevazići postojeće podjele i imati pred očima ujedinjenu Njemačku kao cilj. U Fallerslebenovo vrijeme tekst pjesme imao je revolucionarne i liberalne prizvuke jer je poziv na ujedinjenje Njemačke obično uključivao i zahtjeve za slobodom novina i većim građanskim pravima.Iako je ujedinjenje Njemačke ostvareno kasnije za vrijeme Pruske, "Deutschland über Alles" ipak nikad nije bila nacionalna himna njemačkog carstva, 
vjerovatno zbog svog anti-monarhističkog porijekla koji je dobro zapamćen. U isto vrijeme, to objašnjava zašto je pjesma boje usvojena kao himna u Weimarskoj Republici u martu 1922.
Muzika je preuzeta iz "*Gudačkog kvarteta u C-duru*" (tzv. Kaiser-kvartet), Op. 76,3 Josepha Haydna, koja je komponovana 1797. godine.

Sve tri strofe postale su državna himna Njemačke 1922. godine. Međutim, uskoro je Hitlerova nacistička stranka počela koristiti pjesmu u skladu sa svojom ideologijom. Prvi stih protumačili su kao "Njemačka mora vladati nad cijelim svijetom", a Fallerslebenovu sliku ujedinjene domovine promijenili su u Treći rajh, koji je doveo do Drugog svjetskog rata.

Godine 1949. kad se Zapadna Njemačka formirala kao demokratska država, Nijemci su zaključili da zbog spomenutih negativnih prizvuka ne mogu koristiti sve strofe. Ipak, nisu htjeli ni odbaciti pjesmu jer je izvorno stvorena u želji za demokratijom. Zato su je zadržali kao državnu himnu.

## Riječi himne 
Kategorija:Državne himne
Kategorija:Njemačka
Poskok

**Poskok**  () je ujedno najveća, najotrovnija i najopasnija evropska otrovnica. Glava mu je srcolikog izgleda, s karakterističnim roščićem na vrhu nosa. Boja tijela varira u zavisnosti od prebivališta i ide od svijetlosive do crvenkastosmeđe. Vijugava leđna šara je kontinuirana i jasno izražena. Ženke narastu oko 60&nbsp;cm, a mužjaci mogu narasti i do 100&nbsp;cm. U nekih je populacija uočljiva razlika u boji između mužjaka i ženki. Mužjaci su pepeljastosivi, a ženke su najčešće smeđe, sivosmeđe ili crvenosmeđe. Na leđima se nalazi karakteristična "cik - cak" linija koja je u nekih primjeraka izlomljena, te čini rombove.  Nije agresivan i ako se uznemirava počinje siktati i pokušava pobjeći.

## Ishrana 
Poskok se hrani gušterima, sljepićima, malim miševima/glodavcima, zmijama i pticama. Zabilježeni su i slučajevi kanibalizma. Njegov snažan otrov može ubiti male kralješnjake za par sekundi.

## Stanište i razmnožavanje 
Poskok se sreće u svim krajevima BiH do visine od 2000 m/nv. Prebivališta su mu veoma različita, od suhih kamenjara do riječnih obala i šumskih proplanaka. Veći dio dana je izložen sunčevoj toploti.
Kada je sunca manje, u proljeće i jesen, poskok je uglavnom aktivan danju. Ljeti, kada je danju vrlo vruće, poskoci postaju aktivniji u sumrak i noću.

Pari se u proljeće, a u jesen ženka okoti 3 - 10 (ponekad i više) živih mladih.

## Otrov 
Često ga je potrebno jako isprovocirati da bi ugrizao. Ako, međutim, dođe do ugriza, potrebno je potražiti ljekarsku pomoć, jer je poskok jako otrovan. Prvi simptomi trovanja su bol i/ili oticanje ugriženog dijela tijela. Otok se javlja 2 - 3 minute nakon ugriza i brzo se širi. U velikih primjeraka zubi mogu biti i 1&nbsp;cm dugi, pa otrov može biti unesen u mišić što ubrzava razvoj simptoma trovanja. Neliječeni ugriz ima često smrtni ishod.

Pošto se poskoci lako održavaju i razmnožavaju u zatočeništvu, oni se često koriste kao izvor otrova za proizvodnju antiseruma.

## Reference 
## Vanjski linkovi 
* Poskok u mjestu Korita, Bosna
* Poskok mužjak u Kato Soulis, Grčka
* Poskok ženka u Kato Soulis, Grčka

Kategorija:Zmije
Šarka

**Šarka** ( *Vipera berus* /lat., *Common Viper* /eng.) se nalazi u cijeloj Evropi.Ova je zmija najrasprostranjenija zmija na svijetu. Duga je oko 60 do 80&nbsp;cm, te također ima "cik-cak" liniju uzduž tijela i znatno je manja od poskoka. Glava joj je šira i oblija, sa velikim okom crvenog odsjaja i karakterističnom bijelom prugom uz rub gornje čeljusti. Šarka naseljava surovije predjele i može se sresti i iznad 2000 m/nv. Za razliku od poskoka ulazi i u vodu.

## Razmnožavanje
Šarke većinom žive u kolonijama i sve zmije jedne kolonije spavaju zimski san (hiberniraju) zajedno na jednom mjestu. U proljeće mužjaci prvi izlaze iz mjesta gdje su hibernirali da bi se intenzivno sunčali, a dvije do tri nedjelje kasnije izlaze ženke i tada započinje ritual parenja. Ženke šarki pare se svake druge godine, stoga što gravidne ženke zbog razvoja mladunaca koji zauzimaju velik dio trbušne šupljine nemaju mjesta za hranu, pa se tokom graviditeta ne hrane, a na svijet donose tri do dvadeset mladunčadi dugih od 14–23&nbsp;cm. Zbog toga se sljedeće godine samo hrane kako bi stvorile energetske zalihe za parenje i nošenje mladunaca.

## Ishrana
Glavna hrana šarke su mali sisavci uglavnom glodavci i kukcojedi, jede i guštere, vodozemce, mlade ptice, a plijen guta odjednom i pije dosta vode.

### Otrov 
Otrovni zubi odrasle šarke dugi su oko 4mm. Ugriz izaziva bol, oticanje i razaranje okolnog tkiva, a u kasnijim fazama može se javiti mučnina i povraćanje.

## Crna šarka 
**Crna šarka** (*Vipera berus prester*) je potpuno crna zmija. Ima vijugavu šaru koja se vidi pri određenom lomu svjetla. Naseljava planinska područja ali nešto niže nadmorske visine. Može se naći na Velikom i Malom polju na planini Igman.

Crna šarka pripada grupi najotrovnijih/opasnijih zmija na našim prostorima.

## Vanjski linkovi 
*Vipera berus (slike)
*Šarka u švedskoj: Huggorm, 1, 2, parenje šarke, neboplava šarka, neboplava šarka 2, 3 različite, zmijska koža
*Vipera berus, Kreuzotter
*The Adaptable Adder 
* Crna šarka u švedskoj: Halsebo, 1, 2

## Reference 
Kategorija:Zmije
Obična šarka

**Obična šarka** (*Vipera berus berus*) je vrsta zmije, ima sivkasto smeđu boju tijela i kontinuiranu tamnu vijugavu šaru oivičenu nizovima tačkica. Slična je poskoku ali je manja i šarenija i nema roščić.

## Reference 
## Vanjski linkovi 
*PubMed

Kategorija:Zmije
Bosanski šargan

**Bosanski šargan** (*Vipera berus bosniensis*) je zmija žuto smeđe boje sa isprekidanom leđnom šarom koja je najčešće u vidu tamnih poprječnih pruga. Rijetko naraste iznad 40-tak centimetara. Naseljava planinske gudure i često se susreće na Bjelašnici. Najotrovnija je podvrsta šarke.
 
## Ishrana
Hrani se skakavcima, miševima, glodarima.

## Vanjski linkovi 
* Vipera berus; Kreuzotter, Europäische Vipern
* Vipera berus bosniensis (Boettger, 1889)

Kategorija:Zmije
Bjelouška

**Bjelouška** (*Natrix natrix*) je vrsta evropske neotrovne zmije. Zmija naraste do 1,10 m. Tijelo je tamnomaslinasto sa crnim tačkicama i upadljivim bijelim mrljama iza glave, dok je trbuh žućkastobijel. Vezana je za vodu i odlično pliva. 
U Bosni i Hercegovini brojna je na Lokvanjskom jezeru na Bjelašnici. 

## Ishrana
Hrani se tritonima, punoglavcima i insektima. Kao većina zmija donju čeljust može odvojiti od gornje pa može progutati cijeli pljen veći od njene glave. Najmilija hrana su joj ribe i žabe.

Kategorija:Zmije
Smuk

**Smuk** (*Zamenis longissimus*) je najveća bosanskohercegovačka zmija. Smuk je neotrovna zmija i može narasti i preko 2 m. Boja tijela je jednolična, sivkastosmeđa bez jasnih šara. Nalazimo ga po livadama i šumskim proplancima do 1500 m ali se može naći i u naseljenim mjestima.

## Ishrana 
Hrani se sitnijim sisarima i pticama.

## Reference 
## Vanjski linkovi 
Kategorija:Zmije
Bmi

**bmi** je bivša britanska aviokompanija sa sjedištem u Londonu. Kompanija je druga najveća u Ujedinjenom Kraljevstvu. Glavno sjedište je u Donington Hall-u blizo Nottingham East Midlands aerodroma. 

Glavno sjedište operacija je u Londonu. bmi je letio za Evropu, Sjedinjene Američke Države, Karibe, Saudijsku Arabiju i Indiju.

## Reference 
## Vanjski linkovi 
* https://web.archive.org/*/http://www.flybmi.com

Kategorija:Avijacija
Kategorija:Avionske kompanije
Planinska šarka

**Planinska šarka** ili **šargan** (), je najmanja evropska ljutica. Prosječna joj je dužina 45&nbsp;cm. Živi u planinskim područjima, iznad 1500m n/m u južnim područjima BiH, južnim dijelovima Hrvatske, Crne Gore, u sjevernoj Albaniji, u Srbiji, Italiji, Mađarskoj, sjevernoj Bugarskoj, Grčkoj, Turskoj, sjeverozapadnom Iranu, pa sve do istočnog Uzbekistana i kineske granice (Xinjiang).

Glava joj je malena i na njuški zaobljena, a oči su relativno velike. Temeljna boja joj je siva ili žućkasto-siva, ljuskice na grlu i usnama imaju crne rubove. Leđna cik-cak pruga je vrlo varijabilna i u dosta primjeraka razbijena u nepravilne mrlje i/ili poprečne pruge. Trbuh joj je svjetlosmeđ, tamnosmeđ ili siv. Po temeljnoj boji vrlo je slična riđovki.

## Ishrana
Hrani se uglavnom kukcima, raznim vrstama skakavaca, zrikavaca i sisavaca. Plijen grabi ustima i odmah ga guta.

## Razmnožvanje
Ova vrsta leže od 2 do 5 živih mladunaca, dugih oko 12&nbsp;cm.

## Otrovnost
Otrov planinske šarke slabiji je od otrova drugih evropskih ljutica. Otrov izaziva jaku bol i oticanje. Kod osjetljivih osoba može se javiti mučnina i povraćanje, ali oporavak je obično brz. Nisu zabilježeni smrtni slučajevi, nije agresivna i relativno se rijetko brani ugrizom.

Kategorija:Zmije
Mercedes-Benz

**Mercedes-Benz**, često skraćeno kao **Mercedes**, a ponekad i kao **Benz**, njemački je automobilski proizvođač osnovan 1926. **Mercedes-Benz AG**, podružnica Mercedes-Benz Groupa (osnovane 2019), ima sjedište u Stuttgartu, u njemačkoj pokrajini Baden-Württemberg. Ova kompanija proizvodi luksuzna i laka komercijalna vozila, sva pod brendom Mercedes-Benz.

Od novembra 2019, proizvodnju teških komercijalnih vozila (kamiona i autobusa) pod imenom Mercedes-Benz preuzela je kompanija Daimler Truck, koja se krajem 2021. odvojila od Mercedes-Benz Groupa i postala nezavisna firma.

Godine 2018. Mercedes-Benz postao je najveća luksuzna automobilska marka na svijetu, s prodajom od 2,31 miliona putničkih vozila.

Korijeni marke potječu od modela Mercedes iz 1901, kojeg je proizvela kompanija Daimler-Motoren-Gesellschaft, te do Benz Patent-Motorwagena iz 1886, kojeg je razvio Karl Benz i koji se smatra prvim automobilom s motorom s unutrašnjim sagorijevanjem. Slogan marke glasi: „Najbolje ili ništa.“

## Historija 
Mercedes-Benz potiče od prvog automobila s motorom s unutrašnjim sagorijevanjem, kojeg je konstruisao Karl Benz. Taj automobil, poznat kao Benz Patent-Motorwagen, finansiran je mirazom Berthe Benz i patentiran u januaru 1886. Gottlieb Daimler i njegov inženjer Wilhelm Maybach preradili su tadašnju kočiju, dodavši joj benzinski motor, što je predstavljeno kasnije te godine. Prvi automobil pod imenom Mercedes plasirala je na tržište 1901.  kompanija Daimler-Motoren-Gesellschaft (DMG).

## Podjela i podružnice firme 
Nakon dijeljenja kompanije **Daimler AG**, odjel Mercedes-Benz Cars sada je nadležan za proizvodnju automobila marke Mercedes-Benz i Smart .

### Mercedes-AMG
Mercedes-AMG je postao odjel u većinskom vlasništvu mercedes-Benza 1999. godine. Kompanija je integrisana u u DaimlerChrysler 1999. i postala je poznata kao Mercedes-AMG od 1. januara 1999.

### Mercedes-Maybach
Mercedesov ultraluksuzni **Maybach** bio je u sklopu Mercedes-Benz Cars-a do decembra 2012. godine kada je proizvodnja zaustavljenja zbog smanjene prodaje. Sada psotoji pod imenom Mercedes-Maybach čiji su modeli fokusirani na luksuz i radi se poboljšanim Mercedes-Benz automobila, kao što je primjerice Mercedes-Benz S-klasa iz 2016. godine.

### Kina
Daimler se udružio s kompanijom BYD Auto u proizvodnji i prodaji automobila na električni pogon pod imenom Denza u Kini. 2016. godine Daimler je najavio planove za prodaju automobila u potpunosti na električni pogon s oznakom Mercedes-Benza u Kini. Beijing Benz je zajednički pothvat sa BAIC grupom za prodaju automobila marke Mercedes-Bnez u Kini.

## Proizvodnja
### Fabrike
Osim u svojoj domovini, Njemačkoj Mercedes-Benz vozila se djelomično proizvode ili sklapaju u:

## Također pogledajte 
* Mercedes-Benz O 317
* Mercedes-Benz SLR McLaren

## Reference 
Kategorija:Multinacionalne kompanije sa sjedištem u Njemačkoj
Kategorija:Proizvođači automobila
Kategorija:Njemački proizvođači automobila
Kategorija:Kompanije osnovane 1926.
British Airways

mini|Waterside
**British Airways** je britanska aviokompanija sa sjedištem u Londonu. Kompanija je privatizovana 1988.

## Historija 
Avionska kompanija datira još prije prvog svjetskog rata. Naziv kompanije je bio *Aircraft Transport and Travel* (AT&T). Prvi let je bio 25. august 1919 godine između Londona i Pariza.

Kompanija je osnovana 1974. godine tako što su se dvije velike državne kompanije BOAK (BOAC - British Overseas Airways Corporation) i (BEA - British European Airways) ujedinile.

## Reference 
Kategorija:Avijacija
Kategorija:Avionske kompanije
Kategorija:Kompanije osnovane 1924.
Magna Carta

mini|200p|*Magna Karta*
**Magna Karta** (Magna Carta, latinski "Velika Povelja" ili bukvalno "Veliki Papir") je engleska povelja iz 1215. koja je ograničila moć engleskih kraljeva, konkretno kralja Johna, poznatog kao Ivan bez zemlje, iz dinastije Plantagenet.

Magna Karta je proizašla kao rezultat neslaganja između rimskog pape i kralja Johna i njegovih barona u pogledu kraljevskih prava: Magna Karta je zahtijevala od kralja da se odrekne određenih prava i da poštuje određenu zakonsku proceduru, kao i da prihvati da kraljeva volja može biti ograničena zakonom. Iako je krenula kao problematičan mirovni dogovor neuspješnog kralja i pobunjenog plemstva u jalovom pokušaju da se izbjegne građanski rat, Magna Carta u budućim se stoljećima razvila u jedan od najvažnijih historijskih dokumenata i danas se poštuje kao temelj predstavničke vlasti i demokracije te začetak poštivanja ljudskih sloboda.

Magna Carta je napisana na latinskom na ovčijoj koži. Ima oko 3500 riječi. Četiri sačuvane kopije prepisivali su različiti pisari pa zbog tipfelera nisu potpuno iste.
Iako je povelja ograničila kraljevsku moć i u svoje 63 stavke pokrila mnoga pitanja, uglavnom je zastupala veleposjedničke interese. Pitanja obuhvaćena poveljom kretala su se od prava slobodnih ljudi na suđenje i pravdu, pa sve do težina i mjera, ribarskih vrša i stranih trgovaca.

Magna karta je, također, ograničila prava šerifa, čuvala slobode i privilegije okruga i gradova i načinila sporazum sa Krunom da se neće miješati u prava Crkve, niti da će bez pristanka krunskog savjeta nametati Klevetnički danak ili bilo kakav drugi porez.
Poštovanje povelje osigurano je konačnim stavkama, koje su davale ovlaštenje grupi od 25 barona da se podignu na oružje protiv kralja ukoliko se on ne bude pridržavao uslova Povelje. Tri dana nakon usvajanja Magna karte Džon je potražio, a kasnije i dobio, papsku osudu ovog dokumenta, što je četiri mjeseca kasnije dovelo do prvog Rata barona. I pored toga što su Povelju srednjevjekovni i tjudorski vladari uglavnom ignorirali, smatra se da je značajno uticala na principe engleske ustavne slobode i da je bila model za ustave novih nezavisnih zemalja širom svijeta.
Magna Karta je također bila prvi korak dugog historijskog procesa koji je doveo do vladavine ustavnog zakona u Engleskoj.

## Reference 
## Također pogledajte 
* Ljudska prava

Kategorija:Britanska književnost
Kategorija:Srednjovjekovna književnost
Kategorija:Historijski dokumenti
Kategorija:Povelje
Vishniac (krater)

mini|215p|desno|Slike Marinera 7
**Vishniac (Višnjak)** je najveći krater na Marsu, i naziva se "Gigantsko stopalo". Ime je dobio po mikrobiologu Wolf V. Vishniacu koji je umro u ekspediciji na Antarktiku. Prikladno i ovaj krater leži na marsovom Antarktiku.

Prve snimke ovog kratera je obezbijedila letjelica Mariner 7, 1969. godine. U 1999. orbitalna kamera letjelice Mars Global Surveyor je napravila detaljnije snimke Vishniaca.

## Reference 
## Vanjski linkovi 
* Impact craters on Mars
* NASA - slike

Kategorija:Krateri na Marsu
Airy (krater)

thumb|desno|Karta Airy kratera
**Airy** je udarni krater na Marsu. Dobio je ime 1973. godine u čast britanskog kraljevskog astronoma Sir  George Biddell Airya (1801–1892). Promjera je nešto više od 43 km i lociran je 0.1° istočno i 5.1° južno u regionu Meridiani Planum. Unutar kratera Airy, postoji mnogo manji krater Airy-0, promjera oko 500 metara, koji označava lokaciju na kojoj leži početni Marsov meridijan.

## Reference 
Kategorija:Krateri na Marsu
Airy-0 (krater)

mini|desno|180px|Tri slike kratera
**Airy-0** je krater na Marsu,u okviru većeg Airy kratera, čija lokacija definiše poziciju primarnog meridijana planete.

Airy-0 je širok oko 0,5 km u prečniku i leži unutar većeg kratera Airy u području Sinus Meridiani.

Ime je dobio u čast britanskog kraljevskog astronoma Sir George Biddell Airya (1801-1892), koji je 1850. godine sagradio „transit circle“ teleskop u Greenwichu. Lokacija teleskopa je izabrana kao tačka koja definiše primarni meridijan planete Zemlje.

Izbor ovog kratera kao osnovnog meridijana Marsa je napravio Merton Davies, 1969., na osnovu fotografija koje su napravili Mariner 6 i Mariner 7.

## Reference 
Kategorija:Krateri na Marsu
Gilbert (krater)

**Gilbert** je veliki marsovski krater koji se nalazi na jugu planete u četvorouglu Mare Australe. To je jedan od nekoliko velikih kratera u jako iscrtanoj planinskoj regiji. Ime je IAU usvojio 1973. godine u čast američkog geologa Grovea Karla Gilberta.

Krater Gilbert je sjeverno od Promethei Monsa.

Lociran je na jugu planete u oblasti Promethei Terra.
To je jedan od nekoliko velikih kratera na području koje je jako izrovano udarnim kraterima.
desno|mini|240x240piksel|Viking Orbiter 2 mozaik

## Koordinate 
* Najsjevernija tačka geografske širine 	-66.98 °
* Najjužnija tačka geografske širine 	-69.02 °
* Najistočnija tačka geografske dužine 	88.82 °
* Najzapadnija tačka geografske dužine 	83.35 °

## Reference 
## Vanjski linkovi 
* http://planetarynames.wr.usgs.gov/Feature/2160.kml
* http://planetarynames.wr.usgs.gov/images/mc30_2014.pdf

Kategorija:Krateri na Marsu
Kategorija:Koordinate na Wikipodacima
Kevin Smith

**Kevin Patrick Smith** (Red Bank, New Jersey) američki je režiser i scenarist.

Kevin Smith odrastao je u New Jerseyu. Radio je kao trgovac, što ga je i potaknulo za pisanje scenarija filma *Trgovci.* 

## Filmovi 
* *Trgovci.* (*Clerks.* - 1994)
* *Štakori iz trgovačkog centra* (*Mallrats* - 1995)
* *Loveći Amy* (*Chasing Amy* - 1997)
* *Dogma* (*Dogma* - 1999)
* *Jay i Silent Bob uzvraćaju udarac* (*Jay and Silent Bob Strike Back* - 2001)
* *Djevojka iz Jerseya* (*Jersey Girl* - 2004)

## Vanjski linkovi 
* 
* The View Askewniverse
* His blog
* Jay and Silent Bob's Secret Stash 
* News Askew

Kategorija:Američki režiseri
Kategorija:Američki scenaristi
Kategorija:Amerikanci porijeklom iz Irske
Kategorija:Biografije, Red Bank
Kategorija:Rođeni 1970.
Kategorija:Živi ljudi
Uređaji za pohranjivanje podataka

mini|desno|250px|Različiti uređaji za pohranjivanje podataka
**Uređaji za pohranjivanje podataka** su bilo koji uređaji koji mogu pohraniti podatak u digitalnom obliku privremeno ili stalno. Najosnovniji primjer je hard disk ili flopi disk koji mogu trajno sačuvati podatke, dok RAM podatke pamti samo privremeno i po potrebi.

#### **Uređaji za pohranjivanje podataka** 
* Hard disk
* Optički uređaji
** CD uređaj 
** DVD uređaj 
** HD-DVD uređaj
** Blu-ray uređaj
* Flopi disk
* Zip uređaj
* Flash memorija

## Također pogledajte 
* Ulaz/izlaz
* Ulazni uređaji
* Izlazni uređaji
* Grafički izlazni uređaji
## Vanjski linkovi 
* Gilbert, Walter (Feb 1986). "The RNA World". Nature 319 (6055): 618. Bibcode 1986Natur.319..618G. doi:10.1038/319618a0. RNA se smatra najstarijim medijem za pohranu podataka
* http://www.sciencemag.org/content/332/6025/60
* http://ns1758.ca/winch/winchest.html 

Kategorija:Pohranjivanje podataka
Ljuskaši

**Squamata** ili **Ljuskaši** su jedna od četiri velike grupe reptila.

Klasično, ljuskaši se dijele u tri podreda, guštere, zmije i prstenaše.
Kako su druga dva podreda proizašla od guštera, gušteri su "prethodni" takson te zadnje dvije grupe, u nju se svrstavaju svi ljuskaši koje se ne mogu uvrstiti u te dvije grupe. Prstenaše i zmije smatraju se monofilijskim skupinama životinjama.

Vjerojatni odnosi međusobne srodnosti i razvoja unutar reda ljuskaša prikazani su u sljedećem kladogramu:

 Ljuskaši (Squamata)
  ├─Legvani (Iguania)
  │  ├─Iguaninae
  │  └─Acrodonta 
  │     ├─Kameleoni (Chamaeleonidae)
  │     └─Agame (Agamidae)
  └─Scleroglossa
     ├─Gekkota
     │  ├─Macaklini (Gekkonidae)
     │  └─Pygopodidae
     │  ?──Amphisbaenia
     │  ?──Dibamidae
     │  ?──Zmije (Serpentes)
     └─Autarchoglossa
        ├─Scincomorpha 
        │  ├─Lacertoidea
        │  │ ├─Xanthusiidae
        │  │ └─Lacertiformes
        │  │    ├─Gušterice (Lacertidae)
        │  │    └─Teiioidea
        │  │        ├─Teju gušteri (Teiidae)
        │  │        └─Patuljasti teju (Gymnophthalmidae)
        │  └─Scincoidea
        │     ├─Rovaši (Scincidae)
        │     └─Cordyliformes
        │        ├─Cordylidae
        │        └─Gerrhosauridae
        └─Anguimorpha
           ├─Puzaši (Anguidae)
           ├─Xenosauridae
           └─Varanoidea
              ├─Varani (Varanidae)
              └─Helodermatidae

Smještanje zmija, Amphisbaenia i Dibamidae u kladogram je nesigurno.
## Također pogledajte 
* Kameleoni
## Vanjski linkovi 
* https://web.archive.org/web/20081006054822/http://www.palaeos.com/Vertebrates/Units/240Squamata/240.000.html
* http://www.ncbi.nlm.nih.gov/Taxonomy/Browser/wwwtax.cgi?id=8509

Kategorija:Reptili
Jetra

[mini|desno|350px|Visceralna strana [Ovca|ovčije jetra]]
**Jetra** je organ kod sisara, uključujući i čovjeka. Ovaj organ igra veliku ulogu u metabolizmu, te ima veliki broj funkcija u tijelu, a neke od važnijih su čuvanje glikogena, sinteza plazma proteina, te detoksifikacija lijekova. Jetra također proizvodi žuč, koja je veoma bitna u probavi. Medicinski termini, koji se odnose na jetru, počinju sa *hepato-* ili *hepatički* od grčke riječi za jetru - *hepar*.

Nije poznato kako dugoročno nadoknaditi odsustvo funkcije jetre, iako se tehnike dijalize jetre mogu koristiti kratkoročno. Umjetne jetre nisu razvijene da bi promovirale dugotrajnu zamjenu u odsustvu jetre.

Jetra je povezana s dva velika krvna suda: jetrenom arterijom i portalnom venom. Hepatična arterija prenosi krv bogatu kiseonikom iz aorte preko celijačne arterije, dok portalna vena prenosi krv bogatu probavljenim nutrijentima iz čitavog gastrointestinalnog trakta, kao i iz slezene i gušterače. Ove krvne žile se dijele na male kapilare poznate kao sinusoidi jetre, koji zatim vode do jetrenih lobula.

## Anatomija 
Jetra kod odraslih ljudi je obično teška 1-2,5 kilograma. Jetra je mekani, smeđe-crveni organ klinastog oblika. Kao takav je najveći organ u trbušnoj šupljini, a nalazi se s desne strane trbušne šupljine, neposredno ispod dijafragme.

## Histologija 
Parenhim jetre izgrađen je od ćelija hepatocita koje su organizovane u nizove koji se nazivaju hepatične ploče (Remakovi nizovi). U izgradnji jetre učestvuju i:

* endotelne ćelije sinusoidnih kapilara
* Kupferove ćelije
* Itoove ćelije
* gradivne komponente drugih tkiva: vezivnog, mišićnog i nervnog.

## Također pogledajte 
* Žuč
## Reference 
## Vanjski linkovi 
* Struktura jetre 
* Bolesti jetre  

Kategorija:Organi
Raúl Castro

**Raúl Modesto Castro Ruz** (rođen 3. juna 1931) kubanski je političar, bivši prvi sekretar Komunističke partije Kube. Mlađi je brat bivšeg kubanskog predsjednika Fidela Castra. Nalazio se i na čelu kubanske vojske.

Od 24. februara 2008. do 19. aprila 2018. bio je predsjednik Kube, naslijedivši Fidela na toj funkciji.

## Reference
## Vanjski linkovi
*Raul Castro Stamps His Mark, *Havana Times*, 4 Mart 2009
*Who is Raul Castro, Cuba's new leader?,&nbsp; *Times Online*, 19 February 2008.
*Biography by CIDOB Foundation  (na Španskom)
*Govor Raúla Castro, Juli 26, 2007 (Engleski prijevod), *Escambray Digital*, 27 Juli 2007.
*Cuban Armed Forces Review: Raúl Castro
*"Cuba in transition" u *Starbroek News*, 19 April 2007
*"Regime readies path for Raúl Castro's rise" by Frances Robles, *Miami Herald*, 14 Juli 2006.
*Raul Castro Books
**BBC* Profile: Raul Castro, 24 Februar 2008
**Time Magazine:* Castro Family Values: Fidel vs. Raul  17. April 2008
*Photographs of Raul Castro, 1964 - Duke University Libraries Digital Collections

|-

|-

|-

|-

|-

|-

Kategorija:Rođeni 1931.
Kategorija:Živi ljudi
Kategorija:Kubanski političari
Kategorija:Državnici
Kategorija:Biografije, Birán
Kategorija:Generalni sekretari Pokreta nesvrstanih
Yukos

mini|desno|175p|Logo Yukosa
**Yukos Oil Company** je naftna kompanija u Rusiji, koja je do nedavno bila pod kontrolom ruskog milionera Mikhaila Khodorkovskya i jednog broja prominentnih ruskih poslovnih ljudi. Khodorkovsky je bio uhapšen i poslan u Sibir na izdržavanje kazne, a ostali su napustili Rusiju. Sjedište Yukosa je bilo u Moskvi

## Pozadina 
Yukos je bio jedna od najvećih naftnih kompanija koje nisu bile u rukama neke države. Zadovoljavao je 20% ruske potrošnje nafte, kao i 2% svjetske potrošnje.

Proces privatizacije same firme (1990-tih godina prošlog vijeka) tekao je pod sumnjivim okolnostima zbog upletenosti ruske vlade u njega. Inicijalni period "oligarhijske privatizacije" je bio u punom zamahu, i Yukos nije bio iznimka od načina na koji su se privatizirale ostale velike kompanije u Rusiji. Alexei Pichugin, bivši šef osiguranja ove firme, bio je sumnjičen za više ubistava, a sada je pod istragom, zajedno sa partnerom Yukosa Nevzlinom, zbog ubistva Vladimira Petukhova (šefa Yukosovog konkurenta Yugansk Oil) na rođendan Khodorkovskyog u 1998. godini.

Kompanija je osnovana 15. aprila 1993. godine, Dekretom broj 354 ruske vlade o spajanju više naftnih kompanija, rafinerija i jednog naftnog zavoda.

Aprila 2003. Yukos je dogovorio spajanje sa firmom Sibneft, ali je proces opozvan nakon dešavanja koja su uslijedila (hapšenje Khodorkovskyog u oktobru 2003. godine.

## Također pogledajte 
* Eksproprijacija

## Vanjski linkovi 
* YUKOS
** Vijeće direktora
** Management
** Vlasništvo - struktura
* ЮКОС | Yukos.Ru 

Kategorija:Naftne kompanije
Tonga

**Tonga** ili zvanično **Kraljevina Tonga** (u prijevodu Kraljevina Juga), je nezavisni arhipelag u južnom Tihom okeanu. Tonga se sastoji od 176 ostrva od kojih je 36 naseljeno.

Ova ostrva su razasuta na površini od preko 700.000 kvadratnih kilometara (270.000 kv. milja) u okenau, u južnom Pacifiku. Od svih ostrva, 52 nisu naseljena.

Kraljevstvo se proteže na rastojanju od oko 800 kilometara (500 milja) na liniji sjever-jug, na oko jedne trećine rastojanja između Novog Zelanda i Havaja.

## Historija 
Drevna pacifička kultura **Lapita** je naselila ovo područje u periodu od 1500-1000 Pne.
U martu 2012. je umro kralj Siaosi Tupou V, a naslijedio ga je Tupou VI.
## Vlada 
## Geografija 
Administrativno, Tonga je podijeljena na pet jedinica: 'Eua, Ha'apai, Niuas, Tongatapu, and Vava'u.
mini|lijevo|250px|Položaj Tonga u Pacifiku
## Privreda 
Ekonomija Tonge je obilježena velikim ne-monetarnim sektorom, i velikom zavisnošću od doznaka koje šalju stanovnici Tonge, koji inače žive u drugim zemljama, najviše u Australiji, Novom Zelandu i SAD. Ukupno polovina stanovnika živi vani.

Kraljevska porodica i velikaši dominiraju monetarnim sektorom ekonomije, posebno u telekomunikacijama i satelitskim vezama.

Tonga je od strane časopisa Forbes označena kao šesta najviše korumpirana država u svijetu.

Većinom malog biznisa dominiraju kineski doseljenici.

## Stanovništvo 
## Kultura 
Kultura i tradicija ove zemlje ogleda se u prepoznatljivoj grafičkoj umjetnosti. Žene običajno prave tkaninu od kore drveta koja može doseći 4 metra u dužinu i širinu. Dizajn rezbarenih pločica koje se koriste za ukrašavanje tkanine od drveta tradicionalno je geometrijski. Koriste se i naturalistički likovi poput drveća, cvijeća i životinja. Žene također tkaju prostirke i prave korpe od lana. Boja, tankoća i broj korištenih niti ujedno određuju i sam kvalitet prostirke. Ujednačenost i konzistentnost uzoraka ističu autentičnonst vještine koja se prenosila sa koljena na koljeno. Ove aktivnosti se uvijek izvode u grupama uz razgovor ili pjevanje. Sa druge strane, muškarci rezbare drvo, nakit od crnog korala i predmete napravljene od oklopa kornjače ili kitove kosti. Ručno rade i nakit, posebno ogrlice od materijala poput cvijeća, školjki i sjemenki.

Kada su u pitanju scenske umjetnosti, zastupljeno je horsko pjevanje koje se izvodi u crkvama i disko klubovima. Pjevanje je dio holističke tradicionalne umjetnosti *faiva*, koju podrazumijeva miješanja plesa, muzike i poezije. Punake (pjesnik) komponuje djela koja kombinuju muziku, tekst i pokrete tijela. Tradicionalni plesovi uključuju ''Me'etu'upaki* (ples sa veslom), *Tau'olunga* (solo ples) i *Lakalaka''.

## Također pogledajte 
## Vanjski linkovi 
## Reference 
Kategorija:Države i teritorije osnovane 1970.
Kategorija:Države svijeta
Kategorija:Države u Okeaniji
Kategorija:Tonga
Kategorija:Ostrvske države
Leteći Holanđanin

[mini|desno|250p|*Leteći Holanđanin*, [Albert Pinkham Ryder]]
**Leteći Holanđanin** (engleski *Flying Dutchman*) ili po nekima *Ukleti Holanđanin* je ukleti brod koji nikada ne može doći u matičnu luku nego mora zauvijek ploviti preko svih sedam mora. Obično se može vidjeti u oluji obasjanog sablasnim svjetlom. Ako se približi drugom brodu, njegova posada će preko njega pokušati poslati na kopno pisma upućena ljudima koji su odavno umrli.

## Korijeni legende 
Prema nekima, priča je holandska. Drugi tvrde da je zasnovana na engleskom romanu *The Phantom Ship* iz 1837. No svi se slažu da se radi o brodu iz 17. vijeka koji je pripadao trgovačkom društvu Holandska Istočnoindijska kompanija. Plovio je na ruti od Evrope do Indije i kada je prolazio kraj *rta Dobre nade* na krajnjem jugu Afrike zapao je u oluju. Tada se kapetan zakleo da će obići rt pa makar morao ploviti do *Sudnjeg dana*. Drugi izvori kažu da se na brodu tokom plovidbe dogodio strašan zločin pa se posada zarazila kugom zbog čega nisu smjeli uploviti ni u jednu luku. Od tada, brod i njegova posada su osuđeni da plove zauvijek i da se nikada ne iskrcaju na obalu. Prema nekima, to se dogodilo 1641., prema drugima 1680. a prema trećima 1729. Legenda kaže da svaki brod koji na otvorenom moru susretne Letećeg Holanđanina očekuje neka strašna nesreća.

## Pojavljivanja 
Neki tvrde da je priča o Letećem Holanđaninu samo legenda dok drugi tvrde da je istinita priča.

11. jula 1881. britanski ratni brod *Bacchnate* je u južnom Atlantiku susreo Letećeg Holanđanina. Dva broda su se u oluji gotovo sudarila. Mornari sa britanskog broda su kasnije posvjedočili da su na jarbolima drugog jedrenjaka vidjeli ljudske kosture kako skupljaju jedra. Jedan od oficira na britanskom brodu je bio engleski princ koji je kasnije postao kralj George V. On je također posvjedočio da je drugi brod bio obasjan sablasnim crvenim svjetlom.

1911. britanski brod *Orkney Belle* je ugledao Letećeg Holanđanina. 1914. *Orkney Belle* je bio prvi britanski brod potopljen u Prvom svjetskom ratu.

U martu 1939. na jugu Afrike 60 ljudi je sa obale vidjelo jedrenjak iz 17. vijeka u oluji.

1942. admiral njemačke ratne mornarice Karl Dönitz je izjavio da je jedna njemačka podmornica kod rta Dobre nade vidjela jedrenjak iz 17. vijeka. Mornari su izjavili da je brod plovio pod punim jedrima iako *na moru nije bilo ni daška vjetra*.

1943. u blizini Cape Towna u južnoj Africi četvero svjedoka je vidjelo na pučini sablasni jedrenjak koji je *jednostavno nestao pred njihovim očima*.

## Na filmu 
Leteći Holanđanin se pojavljuje u filmu Pirati s Kariba: Mrtvačeva škrinja u kojem njime upravljaju Davy Jones, zao duh mora, i njegova posada hibrida ljudi i morskih stvorenja.

Kategorija:Mitologija
Kategorija:Pomorstvo
Ukleti brod

**Ukleti brod** (engleski *Ghost ship*) ili *brod duhova* je opšteprihvaćeni naziv za dvije vrste brodova. Brodove koji se pronalaze na moru napušteni bez naznake što se dogodilo s posadom i brodove koji su davno potonuli ali se tajanstveno ponovno pojavljuju. Najpoznatiji "stvarni" ukleti brod je Mary Celeste koji je pronađen 1882. između Portugala i Azora netaknut ali bez posade. Najpoznatiji ukleti brod iz druge kategorije je Leteći Holanđanin, jedna od mnogih mornarskih legendi na tu temu.

## Reference 
## Vanjski linkovi 
Kategorija:Mitologija
Kategorija:Pomorstvo
Km (čvor)

* Kilometar (km), jedinica za dužinu
* Konvertibilna marka (oznaka: KM; kôd: BAM), valuta Bosne i Hercegovine
*

## Postnominalno 
* Vitez Suverenog vojnog Malteškog reda, viteškog reda

## Preduzeća 
* KM Group, multimedijalna grupa sa sjedištem u Kentu
* Kennis Music, izdavačka kuća
* Kia Motors, proizvođač automobila
* Kmart (bivši simbol dionice "KM")
* Konica Minolta, proizvođač elektronike
* Air Malta (IATA kod KM)
Tigris

**Tigris** (turski: *Dicle*; arap. **دجلة** *Diğlä*; sumerski: *Idigna*; staroperzijski: *Tigrā-*; kurdski: *Dîjle*; grč. ἡ Τίγρης; heb. **חידקל** *Ḥîddeqel*) je istočnija od dvije velike rijeke koje protiču Mezopotamijom (druga je Eufrat), a izvire u brdima Anadolije, te nastavlja kroz Irak do Perzijskog zaljeva.

## Etimologija 
mini|200p|lijevo|Gornji tok Tigrisa kod Diyarbakıra u Turskoj.
Izvorno ime je, čini se, ono sumersko - *Idigna* ili *Idigina* - a moglo bi se protumačiti kao "brza rijeka" ili "tekuća rijeka", čime se Tigris i razlikuje od mirnog Eufrata.

Srednjoperzijski *Tigr* znači "strijela", no to vjerovatno nije bilo izvorno ime ove rijeke, već je iskovano, poput semitskih verzija, po sličnosti sa sumerskim predloškom.

Bosansko ime "Tigris" dolazi iz grčkog Τίγρης, što opet preuzima perzijsko ime rijeke.

Moguće je i kao ishodište imena vidjeti i u kurdskom jeziku, u kojem riječ *tij* znači *oštar*. Time bi se mogle objaniti obje verzije: Tigris i Dikle.

Još je jedan naziv u historiji korišten za ovaj tok, a to je "Arvand". Danas se to ime u perzijskom odnosi samo na donji tok Tigrisa, koji se na arapskom zove *Shatt al-Arab*.

## Opis 
Tigris je dugačak oko 1.900&nbsp;km, a ističe iz Armenske visoravni u istočnoj Turskoj. Teče uglavnom prema jugoistoku, dok se ne spoji s Eufratom blizu Al Qurne u južnom Iraku. Te dvije rijeke zajedno čine tok *Shatt al-Araba*, koji se ulijeva u Perzijski zaljev. Ima mnogo pritoka, a najznačanije su Diyala, te Gornji i Donji Zab.

## Historijsko značenje 
mini|300p|desno|Tigris kod Mosula u sjevernom Iraku.
Na Tigrisu se smjestio irački glavni grad, Bagdad, dok je na jugu lučki grad Basra. Mnogi značajni historijski gradovi bili su na obalama ili u blizini ove rijeke. Među njih se ubrajaju: Niniva, Ktesifon, Seleukija, dok je do grada Lagaš voda stizala iz Tigrisa kanalom iskopanim oko 2400. p. n. e.

Tigris je vijeku bio važan plovni put, a plovan je za brodove plitkog gaza sve do Bagdada, dok se splavima može uzvodno do Mosula, nekadašnje Ninive.

U 20. vijeku smanjila se važnost ove rijeke kao transportnog pravca, nakon što su većinu prometa preuzele željeznička pruga (Basra-Bagdad-Mosul) i ceste.

## Iskorištavanje rijeke 
Tigris je pregrađen mnogim branama, kako u Iraku, tako i u Turskoj, čime se dobija voda za navodnjavanje suhih i polupustinjskih okolnih područja. Usto, podizanje brana omogućilo je zaštitu od poplava u Iraku nakon topljenja snijega u turskim planinama u aprilu, po čemu je Tigris bio osobito poznat.

U posljednje vrijeme Turska izgrađuje nove brane na Tigrisu, što je postalo uzrokom raznih sporova, zbog uticaja na okoliš, kao i zbog mogućeg ograničavanja propuštanja vode prema Iraku.

## Također pogledajte 
* Asirija
* Eufrat
* Mesopotamija

Kategorija:Rijeke u Turskoj
Kategorija:Rijeke u Iraku
Habsburška Monarhija

**Habsburška monarhija** (njemački: Habsburgermonarchie), poznatija i kao **Dunavska monarhija** (njemački: Donaumonarchie), je nezvaničan naziv koji su koristili historičari za zemlje i pokrajine kojima je vladala austrijska dinastija Habsburg do 1780. godine, a zatim njen nasljednik dinastija Habsburg-Lotaringija do 1918. godine. Habsburška monarhija je bila kompozitna država sastavljena od teritorija koje su bile u sastavu Svetog rimskog carstva. Glavni grad Monarhije je bio Beč, osim od 1583. do 1611. godine kada je bio premješten u Prag. Habsburška monarhija je od 1804. do 1867. godine monarhija je postala Austrijsko carstvo, a od 1867. do 1918. godine Austro-Ugarska.

Habsburška monarhija je svoje početke započela oko dvorca Habsburg u današnjoj Švicarskoj, da bi se kasnije razvila oko habsburških nasljednih zemalja (današnja Austrija i Slovenija) koje su Habsburzi stekli 1278. godine. Monarhija je kasnije narasla uz pomoć ženidbi i ratova, da bi veliki uspon doživjela tokom vladavine Maksimilijana I, Karla V i Ferdinanda I. Od toga trenutka vladari Habsburške monarhije su ponekad izravno vladali i polovinom Evrope.

Kategorija:Historija
Kategorija:Habsburška Monarhija
Kategorija:Tributarne države Osmanskog Carstva
Zaliv

desno|250p|mini|Zaljev
**Zaliv** je geografski pojam koji označava vodenu površinu koja prodire u kopno i njime je okružena sa tri strane. Veličina zaliva može biti od više metara, pa do više stotina kilometara širine ili pružanja u kopno, a u njemu mogu biti otoci, otočne grupe, poluotoci, otočići ili hridi.

Porijeklo zaliva može biti promjena nivoa mora ili jezera, kretanje kontinentalnih ploča, spuštanje glečera, utonuće estuarija. Zalivi koji su nastali kao posljedica otapanja i spuštanja glečera prema moru nazivaju se fjordovi. Neki od poznatijih svjetskih zaliva su Perzijski zaliv i Meksički zaliv.


Kategorija:Vodene mase
Kategorija:Obalni i okeanski oblici reljefa
Kategorija:Litoralna geografija
Kategorija:Okeanografska terminologija
Druga nogometna liga Federacije Bosne i Hercegovine - Sjever

**Druga nogometna liga Federacije Bosne i Hercegovine - Sjever** je nogometno regionalno ligaško takmičenje trećeg stepena u Bosni i Hercegovini. Takmičenje obuhvata klubove iz Posavskog i Tuzlanskog kantona. Organizator takmičenja je Nogometni savez Federacije Bosne i Hercegovine.

## Struktura 
Druga liga FBiH - Sjever se sastoji od 16 klubova. Prvoplasirani tim na kraju sezone igra baraž za ulazak u viši rang takmičenja - Prvu ligu FBiH. Dvije posljednje ekipe na kraju sezone napuštaju drugu ligu, a mjenjaju ih prvoplasirani iz kantonalnih liga Posavskog i Tuzlanskog kantona.

## Klubovi u sezoni 2020/21.
## Prvaci po sezonama
## Reference 
## Vanjski linkovi 
* Službena stranica
* Nogometni savez Tuzlanskog kantona
* Nogometni savez Posavskog kantona 

Kategorija:Druga nogometna liga Federacije Bosne i Hercegovine
Unified Extensible Firmware Interface

mini|Jednostavni šematski prikaz
**Extensible Firmware Interface** (EFI) jeste ime za sistem koji je razvio Intel sa ciljem da zamijeni BIOS koji se još uvijek više koristi. Sistem se brine za samotestiranje pri paljenju, učitavanje operativnog sistema te obezbijeđivanje veze između operativnog sistema i fizičkog hardvera.

## Specifikacije 
EFI je orginalno napravljen za Intelovu IA-64 arhitekturu, dok su vremenom i svi Intelovi noviji čipseti dobijali podršku. Trenutna verzija EFI-a je 2.0, a Intel je već najavio da ga neće osvježavati novim verzijama već da će to činiti jedinstveni EFI forum (Unified EFI Forum). Iako EFI nudi bolje moogućnosti od BIOS-a, Intel je uključio i podršku za ACPI i SMBIOS za bolju 
kompatibilnost.

## Podrška i upotreba 
U novembru 2003. Gateway je predstavio Gateway 610 Media Center, prvi lični računar za jednostavnu upotrebu koji je koristio EFI. Ovaj računar je koristio InsydeH2O EFI firmware. Linux operativni sistem je već od 2000. godine dobio podršku za EFI sistem.

Trenutno nijedna 32-bitna verzija Microsoft Windowsa nema podršku za EFI, iako je Intel uključio u svoje nove čipsete, a najpoznatiji među njima je Intel 945 čipset. U januaru 2006. Apple Computer je izdao svoj Intel bazirani Macintosh računar koji je koristio EFI.

Iako nijedna 32-bitna verzija Windowsa ne podržava ovaj sistem, to ipak podžavaju Windows Server 2003 Itanium i Windows XP 64-bitna verzija, te stariji Windows 2000 Server Itanium. Microsoft je već najavio da neće podržati EFI sa Windows Vistom, jer ne postoji želja i interes proizvođača za 32-bitnom platformom. Doduše, Microsoft najavio naknadno uključenje podrške kroz Servisni paket za 64 bitne verzije.

## Također pogledajte 
* Basic Input/Output System (BIOS)
* Advanced Configuration and Power Interface (ACPI)
* System Management BIOS (SMBIOS)
* AMD64 i EM64T

## Vanjski linkovi 
* Microsoftovo stajalište u vezi sa EFI
* UEFI stranica
* Intelova EFI stranica
* Otvorena Intelova EFI akcija
* EFI Linux (ELILO)

Kategorija:Softver
Kategorija:Hardver
Sky Lopez

**Corrie Rachelle Floris** poznatija kao **Sky Lopez** (23. decembar 1975, Stillwater, Minnesota) je bivša američka porno glumica i model, a sad se povukla iz porno industrije i postala hip-hop pjevačica.

Ona je od 1999. glumila u pornografskim filmovima firme Vivid Entertainment i Shane's World Studios gdje je također i režirala. Glumila je najčešće sa Krystal Steal.

Kako je izjavila pošto je našla Isusa i doživjela religijsko preobraćenje sada je vjerna kršćanka, te je prestala sa snimanjem pornografskih filmova 2005. godine.

Ona je opisala porno Industriju kao

*"Jedna duga cesta koja nigdje ne vodi osim do "samo-uništenja" i jedan ružan svijet. Jedan koji nikom ne bih preporučila."*''''

Kategorija:Porno glumci
Kategorija:Biografije, Stillwater
Kategorija:Rođeni 1975.
Gradska regija Katowica

thumb|right|288px|Položaj urbanog područja Katowica na mapi Poljske
**Gradska regija Katowica** (poljski: *Górnośląski Związek Metropolitalny*), poznata i kao *Gornjošleska urbana zona* je urbano područje/konurbacija na jugu Poljske. Većim dijelom se nalazi unutar Šleskog vojvodstva i manjim dijelom u Malopoljskog vojvodstva, na rijekama Odra i Visla.
Urbano područje Katowice je najveće takvo područje u Poljskoj i jedno od najvećih u Evropskoj uniji.

U ovom urbanom području živi oko 2,7 miliona stanovnika. Urbano područje Katowica obuhvata najveći dio metropolitanskog područja Katowica (populacija između 3 i 3,5 miliona stanovnika) i dio je Gornjošleskog metropolitanskog područja sa 5.294.000 stanovnika.

### Distrikti 
## Reference 
Kategorija:Administrativna podjela Poljske
Odra

mini|desno|300px|Pogled na Odru
**Odra** (češki i poljski: *Odra*; ) jest rijeka duga 854&nbsp;km koja izvire u Češkoj, protječe kroz zapadnu Poljsku i čini granicu između Njemačke i Poljske u dužini 187&nbsp;km. Gradovi kroz koje protječe jesu Ostrava, Racibórz, Kędzierzyn - Koźle, Zdzieszowice, Krapkowice, Opole, Brzeg, Oława, Wrocław, Brzeg Dolny, Głogów, Nowa Sól, Krosno Odrzańskie, Słubice / Frankfurt na Odri, Kostrzyn, Schwedt/Oder, Gartz/Oder, Gryfino, Szczecin, Police.

## Vanjski linkovi 
* *odra.org*

Kategorija:Baltički sliv
Kategorija:Rijeke u Češkoj
Kategorija:Rijeke u Poljskoj
Kategorija:Rijeke u Njemačkoj
Kategorija:Pogranične rijeke
Kategorija:Geografija Brandenburga
Biofizika

**Biološka fizika** ili **biofizika**, je fizika žive materije, na svim nivoima: molekularnom, ćelijskom i nadćelijskom, uključujući biosferu u cjelini. Nastala je na kontaktu biologije, fizike, fizičke hemije i matematike. Pošto proučava žive organizme na različitim nivoima organizovanosti, biofizika je pretežno biološka nauka, ali u punoj mjeri koristi univerzalni karakter osnovnih fizičkih zakona i strogost matematičkih rješenja. Cilj biofizike je, dakle, zasnivanje teorijske biologije, korištenjem zakona fizike i metodologije prirodnih nauka.

Specifičnost žive materije se prvo ispoljava na molekularnom nivou organizacije živog svijeta. Savremena etapa razvoja biofizike je u suštini otpočela sa otkrićem prostorne strukture proteina (Linus Pauling), zatim otkrićem poznate "spirale života" James D. Watsona i Francis Cricka, tj. dvostruke spirale DNK. Dosljedna primjena fizičkih metoda i predstava pri izučavanju nadmolekularnih struktura živog svijeta, dovela je i do otkrića jonske prirode bioelektričnih pojava (Alan Hodgkin, Andrew Huxley). Pokazalo se da ključnu ulogu imaju membrane, i u spoju sa membranama, oksidacije sa fosforilovanjem – osnovnom energosprežnom  funkcijom mitohondrija, bakterija i drugih bioloških čestica.

Osnovna su tri pravca u biofizičkim istraživanjima : molekularna biofizika, biofizika ćelije i biofizika složenih sistema.

Naučna polja u okviru kojih se izučava biofizika:
* Biologija i molekularna biologija: regulacija gena, dinamika pojedinačnih proteina, bioenergetika, biomehanika
* Strukturalna biologija: struktura proteina, nukleinske kiseline, lipidi, ugljikohidrati
* Biohemija i hemija: biomolekularne strukture, siRNA i druge
* Računarske nauke: neuronske mreže, biomolekularne i medikamentne baze podataka
* Računarska hemija: simulacija dinamike molekula, molekularni "docking", kvantna hemija
* Bioinformatika: poravnanje sekvenci, poravnanje struktura, predviđanje strukture proteina
* Matematika: teorija mreža i grafova, modeliranje populacije, dinamički sitemi, filogenetika
* Medicina i neuronauka: istraživanje mozga, genska terapija, razumijevanje tumora
* Farmakologija i fiziologija: biomolekularne interakcije, ćelijske membrane, polyketidi
* Fizika: biomolekularna slobodna energija, stohastički procesi
* Kvantna biofizika
* Agronomija

Kategorija:Fizičke nauke
Kategorija:Biofizika
Molekularna biofizika

**Molekularna biofizika** je centralna oblast biofizike, čiji je osnovni zadatak ispitivanje strukture i funkcionalnosti bioloških makromolekula. 
[mini|250x250piksel|[Ribosom je biološka mašina koja koristi dinamiku proteina]]
Savremena biofizika napravila je daleko najveći prodor baš u molekularnoj biofizici, na planu strukture i funkcionalnosti biopolimera proteina (bjelančevine) i nukleinskih kiselina (DNK i RNK), i njihovoj povezanosti sa genetskim kodom. Pri tome je korišten teorijski aparat različitih fizičkih disciplina: ravnotežna termodinamika, statistička fizika i kvantna mehanika. Eksperimentalne metode su obuhvatile sedimentaciju biopolimjera u ultracentrifugi, i njihovu dalju karakterizaciju rentgenskom difrakcijom, skenirajućom tunelskom mikroskopijom (STM), rasijanjem svjetlosti i zračenja, optičkom i vibracionom kao i rezonantnom spektroskopijom, fotoluminiscencijom, nuklearnom magnetnom (NMR) i elektronskom paramagnetnom rezonancijom (EPR), itd.

Naravno biofizičke eksperimentalne metode široko se kombinuju i sa raspoloživim biohemijskim metodama.
[mini|300x300piksel|[Kinezin|Kinesin koji hoda po mikrotubulama je molekularna biološka mašina koja koristi dinamiku proteinske domene na nanoskalama]]

## Reference 
## Vanjski linkovi 
* https://www.fuw.edu.pl/~jantosi/BOOKSonBIOPHYSICS/Introduction-to-Molecular-Biophysics.pdf

Kategorija:Biofizika
Biofizika ćelije

**Biofizika ćelije** je vrlo važna oblast biofizike i ujedno i najstarija oblast biofizike. Biofizika ćelije proučava fizičke principe koji leže u osnovi funkcije ćelije poput: njihove strukture i funkcionalnost njihovih organela, membrane, citoskelete, mitohondrije. Od posebnog interesa je istraživanje statističkih modela dinamike intracelularnog signaliziranja, intracelularnog transporta, mehanike ćelija (mehaniku membrana i citoskeleta), molekularne motore, biološki elektricitet i teoriju genetskih mreža. 
U ovoj oblasti koriste se pored pomenutih teorijskih metoda u molekularnoj biofizici i elektromagnetne metode, kao i metode neravnotežne termodinamike otvorenih sistema. Optička i elektronska mikroskopija, zatim optička i rezonantna spektroskopija, kao i diferencijalna kalorimetrija, primarne su eksperimentalne metode u istraživanju u ovoj oblasti biofizike.

## Reference 
Kategorija:Biofizika
Kategorija:Citologija